*Мәктәп туры*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәре**

**2024-2025 нче уку елы**

**7 нче сыйныф**

**Үткәрү вакыты – 120 минут**

**Максималь балл – 48**

1. **Тест биремнәрен эшләгез.**

1. Нечкә сузыклардан гына торган мәкальне билгеләгез. **(2 балл)**

1) Олылар сүзен тыңламаган олыгаймас.

2) Этне төлке итә алмассың.

3) Эткә үлем тими.

4) Илдә чыпчык үлми.

2. ю хәрефе языла торган сүзне билгеләгез. **(2 балл)**

1) та..к

2) би...че

3) шоф...р

4) көнь...к

3. Җөмләдәге аерып бирелгән сүзнең синонимын билгеләгез.

*Галим кешене* ***кадерләргә*** *онытма!* (*Мәкаль*) (**2 балл**)

1) яратырга

2) сөяргә

3) хөрмәтләргә

4) аңларга

4. Бирелгән мәгънәгә туры килә торган сүзне билгеләгез. **(2 балл)**

*чыпчыксыманнар отрядыннан кечерәк кенә чуар сайрар кош*

1) күке

2) песнәк

3) чыпчык

4) торна

5. Фразеологизмның мәгънәсен билгеләгез. **(2 балл)**

*Йөз аклыгы*

1) абруй

2) оялу

3) беркатлылык

4) курку

6. Мәкальнең дәвамын дөрес билгеләгез. **(2 балл)**

*Татлы тел*

1. күп сөйләр.
2. күп эшләр.
3. һәркемне аптыратыр.
4. тимер капканы да ачар.

7. Җөмләдәге ясалма сүзне билгеләгез. **(2 балл)**

*Җәйге аяз көннәрнең берсендә без җиләккә киттек.*

1) җәйге

2) көннәрнең

3) җиләккә

4) киттек

8. Җөмләдәге нокталар урынына тиешле тыныш билгесен билгеләгез. **(2 балл)**

*Бәхеткә генә була күрсен мондый хозур… мондый матур күренеш.*

1) өтер

2) өндәү

3) нокта

4) сызык

1. **Теоретик бирем.**

Сыйфатлар турында языгыз, мисаллар китерегез. (**5 балл**)

1. **Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Әнкәләре балаларының әдәби әсәрләр укуы, шигырь ятлауларына бик игътибарлы. Юк, ул аларны үзе укымый, тыңлап кына тора. Кайда, кем ялгышса да, әйтеп җибәрә. Кайчакта Әдибә ятлаган шигырен әткәсенә дә сөйләп күрсәтергә (тиеш / кирәк / тели). Әткәсенең көндезге ял (чоры / вакыты / көне) була. Кулларын баш астына салган килеш, күзләрен йомып тыңлый әткәсе, тик Әдибә ялгышып туктап калдымы, (моны / үзе / аңа) әйтеп җибәрми. Бөтенләй боларда бер эше дә юк сыман бәйләм бәйләп утырган хатынына эндәшә: «Нурикамал!». Әнкәсе исә, шулай (мөһим / тиеш / әһәмиятле) дигәндәй, онытылган куплетны шунда ук әйтеп тә җибәрә. Бер шигырьне ятлаганда, Әдибә сүзләрен юри генә алыштырып куйган иде, әнкәсе шунда ук тотып алды. «Алай түгел, бутама, шагыйрь рәнҗер», – дип кенә (кисте / куйды / әйтте) кызының ялганын. (*Н. Сафина*)

2. Шигырьне укыгыз һәм күп нокталар урынына тиешле хәрефләрне куегыз. **(5 балл)**

Гом...ремнең тәүге язларыннан,

Әткәм-ә...кәм белән янәшә,

Берәү яши ...аман күңелемдә,

Үткәннәрдән кайтып эндәшә.

Хәтеремдә, курка-курка гына

Классыма килеп кергәнем.

Хәтеремдә шулчак, беренче кат,

Якты йөз...н аны... күргәнем. (*Р. Вәлиева*)

3. Шигырьдән парлы исемне күчереп языгыз. (**3 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Рус теле аша кергән Европа алынмасын күчереп языгыз. (**3 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. *Хәтеремдә* сүзен мәгънәле кисәкләргә аерып языгыз, шартлы билгеләр белән күрсәтегез. **(3 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. “Истә калган бүләгем” темасына 8 җөмләдән торган инша языгыз. (**8 балл**)