*Мәктәп туры*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәре**

**2024-2025 нче уку елы**

**8 нче сыйныф**

**Үткәрү вакыты – 120 минут**

**Максималь балл – 48**

1. **Тест биремнәрен эшләгез.**

1. Җөмләдәге рәт гармониясенә буйсынмаган сүзне билгеләгез. **(2 балл)**

*Әхәтне, Раушанияне һәм сыйныфтагы тагын өч укучыны* *район үзәгенә ярышка җибәрделәр.*

1) Әхәтне

2) Раушанияне

3) сыйныфтагы

4) район

2. Җөмләдәге басымы соңгы иҗеккә төшмәгән сүзне билгеләгез. **(2 балл)**

*Кибеттән чыгып барганда, көтмәгәндә, алар каршына Әхәттән дә бәләкәйрәк буйлы бер малай килеп басты.*

1) кибеттән

2) барганда

3) көтмәгәндә

4) бәләкәйрәк

3. *ъ* билгесе белән языла торган сүзне билгеләгез. (**2 балл**)

1) юн...ле

2) кул...яулык

3) сәнгат...

4) кәгаз...

4. Бирелгән мәгънәгә туры килә торган сүзне билгеләгез. **(2 балл)**

*Яссы томшыклы, кыска муенлы, кыска канатлы, кыска аяклы су кошы*

1) каз

2) акчарлак

3) үрдәк

4) торна

5. Җөмләдәге искергән сүзне билгеләгез. **(2 балл)**

*Мәскәүдән* *Шәехгалигә түбәндәге эчтәлекле ярлык озатылды. (М.Әмирханов)*

1) Мәскәүдән

2) Шәехгалигә

3) эчтәлекле

4) ярлык

6. Мәкальнең дәвамын дөрес билгеләгез. **(2 балл)**

*Хаклык өскә калка,*

1. башкасы югала.
2. ялган төпкә бата.
3. ялган алга чаба.
4. әмма югала.

7. Җөмләдәге хәлләрнең төрен билгеләгез. **(2 балл)**

*Иртәгә үкенерлек эшне бүген эшләмә. (Мәкаль)*

1) рәвеш хәле

2) күләм хәле

3) вакыт хәле

4) урын хәле

8. Җөмләдәге нокталар урынына тиешле тыныш билгесен билгеләгез. **(2 балл)**

*Тик йоклап китә алмады ... бик озак дустын көтте.*

1) нокта

2) сызык

3) өтер

4) ике нокта

1. **Теоретик бирем.**

Тәмамлык турында языгыз, мисаллар китерегез. (**5 балл**)

1. **Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Бик кыю чәйнек ул, кайчакларда (ләкин/әмма/хәтта) хуҗабикәне дә биеткәли. Кайнап чыгуга уттан (куярга/алырга/салырга) оныттымы, чәйнек ачуыннан ярсый, котыра башлый. Борыныннан да, капкач (эченнән/артыннан/астыннан) да пошкыра-пошкыра пар җибәрә, сызгыра, капкачын күтәреп-күтәреп бәрә. Чәйнегенең күптән кайнап чыгуын, дулап утыруын күргән хуҗабикә, үзен гамьсезлектә тирги-тирги, аны (тиз/бераз/салмак) генә уттан ала. Кайчакларда чәйнекнең ачуы соң чиккә җиткән була. Ул, үзен-үзе белештермәстән, Хуҗабикәнең (кулын/кулына/кулында) кайнар пар бөркеп, аны кисәк кычкырта. (*Р. Хафизова*)

2. Шигырьне укыгыз һәм күп нокталар урынына тиешле хәрефләрне куегыз. **(5 балл)**

Шатлыгыма сө...нә,

Кайгым булса көенә.

Көн дә гыйл...м өләшеп

Илтә белем иленә

К...дерле укытучым,

Аннан гал...м беркем дә

Юк сыман шуның өч...н.

Ул — минем укытучым! (*Х. Халиков*)

3. Тойгылы җөмләне күчереп языгыз. (**3 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Кушма сүзне күчереп языгыз, сүз төркемен билгеләгез. (**3 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Шигырьдән шарт фигыльне табып, күчереп языгыз. **(3 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. “*Белем – бәхет ачкычы*” темасына 8 җөмләдән торган инша языгыз. (**8 балл**)