*Мәктәп туры*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәре**

**2024-2025 нче уку елы**

**5 нче сыйныф**

**Үткәрү вакыты – 90 минут**

**Максималь балл – 38**

1. **Тест биремнәрен эшләгез.**

1. Яңгырау тартыклардан гына торган рәтне билгеләгез. **(2 балл)**

1) [г] [з] [н]

2) [л] [т] [б]

3) [ш] [с] [к]

4) [м] [ч] [қ]

2. Басым соңгы иҗеккә төшмәгән сүзне билгеләгез. **(2 балл)**

1) идән

2) карлыгач

3) татарча

4) сөйләде

3. Хаталы язылган сүзне билгеләгез. (**2 балл**)

1) сәгать

2) дустым

3) бәйрәм

4) көзгө

4. Бирелгән мәгънәгә туры килә торган сүзне билгеләгез. **(2 балл)**

*Бөтенләй диярлек оча алмый, йомыркасы һәм ите өчен асрала торган кош*

1) каз

2) тавык

3) үрдәк

4) аккош

5. Татар теленә рус теле аша кергән сүзләр рәтен билгеләгез. **(2 балл)**

1) китап, карандаш

2) рәсем, тәрәзә

3) лифт, компьютер

4) урман, болыт

6. Мәкальнең дәвамын дөрес билгеләгез. **(2 балл)**

*Олыласаң олыны,*

1. кәефең булмас.
2. гомерең озын булыр.
3. юлың уңар.
4. олыларлар үзеңне.

7. урын-вакыт килешендәге сүз кулланылган рәтне билгеләгез. **(2 балл)**

1) авылның урамы

2) авылда матур

3) авылны яратам

4) авыл иртәсе

8. Җөмләдәге ияне билгеләгез. **(2 балл)**

*Әнием бүген кибеттән йомшак күмәч сатып алды.*

1) әнием

2) бүген

3) кибеттән

4) йомшак

1. **Теоретик бирем.**

Сузык авазлар турында языгыз. (**4 балл**)

1. **Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(4 балл)**

(Язын / Кышын / Көзен) урамда салкын, бозлавык. Кибеттән кайтып баручы бер әби таеп егылды да кулындагы сумкасы читкә очты.

Шул тирәдән ике малай үтеп бара иде. Берсе кычкырып көлде:

― Кара теге карчыкка, акробат диярсең! Вәт цирк! Тизрәк видеога төшерергә кирәк!

Икенчесе, йөгереп килеп, әбигә (барырга / торырга / китәргә) булышты, кар өстенә (сибелгән/ киткән / кунган) ризыкларны кабат сумкасына тутырды. Аны өенә кадәр озатып куйды. Кабат әйләнеп килгәч, иптәше сорады:

― Ярдәмең өчен күпме (түләде / алды / куйды)?

― Рәхмәт әйтте, - диде рәхимле малай. (*Р.Габделхакова*)

2. Шигырьне укыгыз һәм күп нокталар урынына тиешле хәрефләрне куегыз. **(4 балл)**

Биредә кошлар, җән...екләр

Читлеккә ябылмаган.

Урманы да койма белән

Уратып алы...маган.

Ул куян...ар, ул пош...лар,

Ул керпеләр, тилгәннәр

Казандагы зоопарктан,

Ахры, качып килгәннәр. (*Р. Миңнуллин*)

3. Шигырьдән *мөгаен* сүзенең синонимын күчереп языгыз. (**3 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. “Бер рәхмәт мең бәладән коткара” темасына 7 җөмләдән торган инша языгыз. (**7 балл**)